Pinqzyon ywaw na Halus

mrhuw raral balay ga, maki qutux hopa balay na squliq ma, Halus san nha smi lalu.

cyux mtama ga, wiwan qutux rgyax kinhopa nya.

yan putung qu nqwaq nya,ana hopa qsya llyung ga qutux nya qara pngiya lga wal qsiyap la,hapa balay rngu nya uzi, ana ga mqilang balay ini ptzywaw,m’abi blaq nya.

qnxan Tayal raral ga, tmubux trakis muya ngahi sehuy ramat, mlikuy ga musa rgyax qyunam, maras huzil qmalup.

ana ga musa qmalup kryax ga, wal n-gon maniq na Halus kwara, nanu yasa ungat niqun na Tayal.

mnglung qu Tayal muci: ini ta pqiliy qu Halus qani ga, iyat ta pqaniq qsinuw ana knwan kryax, ana ga kngun nha balay qu Halus, bah hmswa hopa balay qu rngu nya.

maki qutux ryax ‘lwan nha qutux hopa ru mtumaw balay btunux maki b’bu rgyax.

nyux la！ btunux qani qu sqrgaw ta Halus.

‘twan nha qhuniq mkyay slingun nha, cyugal ryax qu snuling nha lga, memaw msheloq mtalah kinkilux nya.

cyux m’abi sa klbil qu Halus, splawa nha qu Halus mha: Halus, Halus, wal pqhuyaw qsinuw ngaqa nqwas su naga kya ki~

qh-yagun nha qu btunux wal blung blung blung~ qu btunux, mnglung qu Halus mha: ay! pqaniq ta balay la, si thi mngaqa nqwaq nya.

si ktay, wal memaw muci zyus~ hngiyang msheluq mzyup nqwaq nya qu btunux.

agay wah~ mtboyak qu Halus. wax! mtgayaw! memaw mtgtuw qu rhiyal, wal mhuqil qu Halus la.

aring kya lga, musa qmalup qu Tayal ga mqas balay kbuwiy mpanga qsinuw, memaw mrimuy msyaq maniq qsinuw, ah! blaq balay niqun wah!

哈路斯的傳說

古早以前有一個大巨人名叫哈路斯，坐著像小山丘一樣，嘴巴跟水塘一樣大，寬大的河流他只跨一步就到對岸去了，他的力量非常大，但是很懶惰不工作只愛睡覺。

從前族人會播小米、種地瓜、芋頭、種菜，男人會帶狗上山狩獵每次上山狩獵，獵物都被哈路斯吃掉，族人都沒有獵物吃。

族人就想說，如果我們沒有把哈路斯弄死，我們將來都不可能吃到肉食，不過他們很怕哈路斯因為他的力氣非常大。

有一天他們在山頂上發現一個又大又圓的石頭，有了！我們用這個石頭騙哈路斯，他們堆放乾柴，燒了三天，燒得又紅又燙，哈路斯在山腳下睡覺，他們喊著說︰哈路斯！獵物往你那裏去了，你張嘴等著喔！他們挑動石頭，石頭隆！隆！隆！的往下滾，哈路斯心想這下有得吃了，就張嘴等著，結果石頭噓~的滾進了他的嘴巴，好痛呀！哈路斯掙扎，唰~的一聲倒下了，他死了。從此族人能安心的打獵，揹著滿滿的獵物歡喜吃著肉，啊！太好吃了。